سەرووسرووشتی (زنجیرەی تەلەڤیزیۆنی)

سووپەرناچڕاڵ (سەرووسرووشتی)، زنجیرەیەکی تەلەڤیزیۆنیی ئەمریکییە لەلایەن ئێریک کرێپک دروست کراوە. بۆ یەکەم جار لە ١٣ی ئەیلوولی ٢٠٠٥ لەسەر 'زە دەبلیو بی' پەخش کرا، و دواتر بوو بە بەشێک لە پێکھاتەی تۆڕی جێگرەوەی سی دەبلیوو. بە ڕۆڵگێڕانی جارێد پادالێسکی وەک سام وینچێستەر و جێنسن ئاکلز وەک دین وینچێستەر، زنجیرەکە بەدوای دوو براکەدا دەڕوات کاتێک ڕاوی دێوەکان، تارمایییەکان، دڕندەکان و بوونەوەرە سەروو سروشتییەکانی تر دەکەن.

سووپەرناچڕاڵ بۆ ماوەی نزیکەی دە ساڵ لە قۆناغی پەرەپێداندا بوو، چونکە دروستکەرەکەی، کرێپکی، چەندین ساڵی بە بێ سەرکەوتن لە پێشکەشکردنیدا بەسەربرد. لەگەڵ کرێپکی، بەرھەمھێنەرە جێبەجێکارەکانی بریتی بوون لە مەکجی، ڕۆبێرت سینگەر، فیلیپ سگریچیا، سێرا گامبڵ، جێرمی کارڤەر، جۆن شیبان، بێن ئێدلوند و ئادەم گلاس. بەرھەمھێنەری جێبەجێکار و دەرھێنەری پێشوو کیم مانێرز لە کاتی بەرھەمھێنانی وەرزی چوارەمدا کۆچی دوایی کرد. وێنەگرتن لە ڤانکۆڤەر، بریتش کۆلۆمبیا، کەنەدا و لە ناوچەکانی دەوروبەری ئەنجام درا. زنجیرەکە لەلایەن 'کرێپکی ئینتەرپڕایزس' و 'وەندەرلاند ساوند ئەند ڤیژن'ی مەکجی بە ھاوبەشی لەگەڵ 'وارنەر بڕۆس تەلەڤیژن' بەرھەم ھێنراوە.

ئەڵقەی یەکەم لەلایەن نزیکەی ٥٫٦٩ ملیۆن بینەرەوە تەماشا کرا، و ڕێژەی بینەرانی چوار ئەڵقەی یەکەم وای لە 'زە دەبلیو بی' کرد کە زنجیرەکە بۆ وەرزێکی تەواو ھەڵبگرێت. کرێپکی پلانی بۆ زنجیرەکە بۆ سێ وەرز دانابوو بەڵام دواتر بۆ پێنج وەرز درێژی کردەوە. وەرزی پێنجەم چیرۆکی سەرەکیی زنجیرەکەی کۆتایی پێھێنا، و کرێپکی وەک بەڕێوەبەری نمایش وازی لە زنجیرەکە ھێنا. زنجیرەکە بۆ ماوەی ١٠ وەرزی تر لەگەڵ بەڕێوەبەری نمایشی نوێ بەردەوام بوو، لەوانە سێرا گامبڵ، جێرمی کارڤەر، ڕۆبێرت سینگەر و ئاندرو داب. لەگەڵ وەرزی یازدەھەمیدا، سووپەرناچڕاڵ بوو بە درێژترین زنجیرە تەلەڤیزیۆنیی فەنتازیای ئەکشنی ڕاستەوخۆی ئەمریکی. زنجیرەکە بۆ وەرزی پازدەھەم و کۆتایی نوێکرایەوە کە لە ٢٠ ئەڵقە پێک ھاتبوو، و لە ١٠ی تشرینی یەکەمی ٢٠١٩ دەستی بە پەخش کرد. سووپەرناچڕاڵ لە ١٩ی تشرینی دووەمی ٢٠٢٠ کۆتایی ھات، کە ٣٢٧ ئەڵقەی لێ پەخش کرا.
 سەرچاوەکان 

پۆل:بەرنامە تەلەڤیزیۆنییەکان لە شاری ڤانکۆڤەر وێنەگیراون
پۆل:زنجیرە تەلەڤیزیۆنییەکان سەبارەت گورگ پیاوەکان
پۆل:زنجیرەکان دەربارەی خێزان
پۆل:ئەو زنجیرە تەلەڤیزیۆنییانەی کە تەلەڤیزیۆنی واڕنەر بڕۆز بەرھەمیھێناوە
پۆل:زنجیرە تەلەڤیزیۆنییەکان دەربارەی براکان
پۆل:زانستی ئەفسانەکان لە کلتورە گەلییەکاندا
پۆل:جادوو لە تەلەڤیزیۆندا
پۆل:بەرنامە تەلەڤیزیۆنییە ئینگلیزی-زمانە ئەمریکییەکان
پۆل:زنجیرە تەلەڤیزیۆنییە ترسناکە ئاکشنەکان
پۆل:زنجیرە تەلەڤیزیۆنییە ترسناکە ئەمریکییەکانی دەیەی ٢٠٢٠
پۆل:زنجیرە تەلەڤیزیۆنییە دراما ئەمریکییەکانی دەیەی ٢٠٢٠
پۆل:زنجیرە تەلەڤیزیۆنییە ترسناکە ئەمریکییەکانی دەیەی ٢٠١٠
پۆل:زنجیرە تەلەڤیزیۆنییە دراما ئەمریکییەکانی دەیەی ٢٠١٠
پۆل:یەکەم دەرکەوتنی زنجیرە تەلەڤیزیۆنییە ئەمریکییەکانی ساڵی ٢٠٠٥
پۆل:زنجیرەی تەلەڤیزیۆنی ئەمریکی دەیەی ٢٠٠٠
پۆل:زنجیرە تەلەفزیۆنییەکان دەربارەی براکان
پۆل:بەرنامە تەلەفزیۆنییەکان لە شاری ڤانکۆڤەر وێنەگیراون